CELEX: 
Language: da
Date: 2020-07-14 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) nr. 648/2012 for så vidt angår gebyrer, som Den Europæiske Værdipapir- og Markedstilsynsmyndighed (ESMA) pålægger centrale modparter etableret i tredjelande

EUROPA-
                             KOMMISSIONEN
                                                    Bruxelles, den 14.7.2020
                                                    C(2020) 4891 final
             KOMMISSIONENS DELEGEREDE FORORDNING (EU) …/…
                                        af 14.7.2020
   om supplerende regler til Europa-Parlamentets og Rådets forordning (EU) nr. 648/2012
              for så vidt angår gebyrer, som Den Europæiske Værdipapir- og
   Markedstilsynsmyndighed (ESMA) pålægger centrale modparter etableret i tredjelande
                                    (EØS-relevant tekst)
DA                                                                                      DA
 ---pagebreak---                                               BEGRUNDELSE
   1.         BAGGRUND FOR DEN DELEGEREDE RETSAKT
   Forordning (EU) 2019/2099 om ændring af forordning (EU) nr. 648/2012 om OTC-derivater,
   centrale modparter og transaktionsregistre1 (forordningen om europæisk markedsinfrastruktur,
   "EMIR") blev offentliggjort i Den Europæiske Unions Tidende den 12. december 20192.
   Hvad angår tredjelands-CCP'er, er hovedformålet med ændringerne af EMIR at sikre et mere
   robust og effektivt tilsyn med centrale modparter (CCP'er), der er etableret i tredjelande og
   tilbyder tjenesteydelser i Unionen, herunder sikre, at Den Europæiske Værdipapir- og
   Markedstilsynsmyndighed (ESMA) får en styrket rolle med yderligere opgaver. I denne
   forbindelse oprettes "CCP-Tilsynsudvalget", som skal udarbejde udkast til afgørelser, der skal
   træffes af ESMA's Tilsynsråd, og et nyt "Tredjelands-CCP-Kollegium" skal sikre, at alle
   relevante EU-interessenter informeres og involveres behørigt. Desuden indfører forordning
   (EU) 2019/2099 et system med to niveauer for tredjelands-CCP'er, hvor CCP'er, der er
   systemisk vigtige for den finansielle stabilitet i Unionen eller i en eller flere af dens
   medlemsstater ("tier 2-CCP'er"), skal opfylde kravene i EMIR og underlægges ESMA's tilsyn.
   Tier 2-CCP'er i tredjelande med sammenlignelige krav kan anses for at overholde kravene i
   EMIR gennem overholdelse af hjemlandets regler ("sammenlignelig overholdelse").
   Tredjelands-CCP'er, som ikke er systemisk vigtige ("tier 1-CCP'er"), vil – som i dag – kunne
   tilbyde clearingydelser i Unionen baseret på overholdelse af hjemlandets regler, der er
   erklæret ækvivalente i henhold til Kommissionens gennemførelsesretsakt, men deres
   systemiske betydning vil blive revideret periodisk.
   I henhold til artikel 25d i EMIR skal ESMA opkræve tredjelands-CCP'er gebyrer til dækning
   af alle ESMA's omkostninger i forbindelse med anerkendelsen og udførelsen af dens opgaver
   i relation til tredjelands-CCP'er.
   Ved artikel 25d i EMIR tillægges Kommissionen beføjelse til at vedtage en delegeret retsakt
   for yderligere at præcisere gebyrernes art, de tjenester, for hvilke gebyrerne skal erlægges,
   gebyrernes størrelse og den måde, hvorpå gebyrerne skal betales af tredjelands-CCP'er, der
   ansøger om at blive anerkendt, og af anerkendte tredjelands-CCP'er.
   Den delegerede retsakt skal vedtages i overensstemmelse med artikel 82 i EMIR og artikel
   290 i traktaten om Den Europæiske Unions funktionsmåde.
   2.         HØRINGER FORUD FOR VEDTAGELSEN AF RETSAKTEN
   Proceduremæssige aspekter
   Den 3. maj 2019 fremsendte Kommissionen en anmodning om "teknisk rådgivning" til ESMA
   vedrørende en delegeret retsakt fra Kommissionen, der yderligere præciserer de gebyrer, som
   tredjelands-CCP'er skal opkræves, og som skal vedtages i henhold til artikel 25d, stk. 3, i
   EMIR.
   ESMA gennemførte en offentlig høring om sit udkast til teknisk rådgivning fra den 29. maj til
   den 29. juli 2019. Ni respondenter i høringen gav offentlig feedback, og andre respondenter
   svarede på et fortroligt grundlag. De ikkefortrolige høringssvar er offentliggjort på ESMA's
   websted3. ESMA leverede sin tekniske rådgivning til Kommissionen den 11. november 2019.
   1
            EUT L 201 af 27.7.2012, s. 1.
   2
            EUT L 322 af 12.12.2019, s. 1.
   3
            https://www.esma.europa.eu/press-news/consultations/esma-fees-third-country-ccps-under-emir-22.
DA                                                     1                                                    DA
 ---pagebreak---    Den 21. oktober 2019 hørte Kommissionen ekspertgruppen under Det Europæiske
   Værdipapirudvalg (EGESC) om denne delegerede retsakts foreløbige indhold. EGESC består
   af repræsentanter for medlemsstaterne, Den Europæiske Centralbank, sekretariatet for
   Europa-Parlamentets Økonomi- og Valutaudvalg og ESMA.
   I overensstemmelse med retningslinjerne for bedre lovgivning blev udkastet til delegeret
   retsakt offentliggjort på portalen for bedre lovgivning i en periode på fire uger fra 11. juni til
   9. juli 2020, hvor offentligheden kunne give sin mening til kende. Der blev modtaget 2 svar.
   Svarene findes på portalen for bedre lovgivning4. ESMA gav ligeledes yderligere teknisk
   feedback.
   Interessenternes synspunkter
   I forbindelse med ovennævnte høringer og ad hoc-bidrag modtog Kommissionen en bred vifte
   af synspunkter vedrørende den delegerede retsakts indhold. Der blev navnlig givet udtryk for,
   at det er nødvendigt at sikre, at gebyrerne står i rimeligt forhold til de opgaver, der udføres, og
   til CCP'ernes omsætning, at gebyrerne er forudsigelige, og at gebyrerne er gennemsigtige og
   begrundede.
   Behovet for at sikre, at gebyrerne står i rimeligt forhold til de opgaver, der udføres, og til
   CCP'ernes omsætning
   De fleste interessenter støttede gebyrstrukturen med et grundlæggende anerkendelsesgebyr,
   som skal betales af alle tredjelands-CCP'er, der ansøger om anerkendelse, et supplerende
   anerkendelsesgebyr for tier 2-CCP'er, et særskilt gebyr for anmodninger om sammenlignelig
   overholdelse fra tier 2-CCP'er kombineret med en mulig nedsættelse af anerkendelsesgebyret
   og en rabat på det årlige gebyr og differentierede årlige gebyrer for tier 1-CCP'er og tier 2-
   CCP'er. Mange interessenter var også enige i, at CCP'er, som klassificeres som tier 2-CCP'er,
   bør betale et ekstra gebyr, der afspejler forskellen mellem tier 1- og tier 2-gebyrer.
   Interessenterne støttede også princippet om, at årlige gebyrer i anerkendelsesåret beregnes i
   forhold til den resterende periode frem til udgangen af kalenderåret.
   Nogle interessenter mente, at et anerkendelsesgebyr på 50 000 EUR og et årligt gebyr på
   50 000 EUR for tier 1-CCP'er var et acceptabelt niveau, hvorimod andre fandt gebyrerne for
   høje, da de mente, at de kunne udgøre en adgangsbarriere for mindre CCP'er. Andre
   fremførte, at niveauet for anerkendelsesgebyret bør afhænge af formålet med ansøgningen om
   anerkendelse, dvs. om CCP'en har til hensigt at tilbyde clearingydelser i Unionen, eller om
   CCP'en kun ansøger for at opnå en fordelagtig behandling under kapitalkravsforordningen5.
   Generelt anførte interessenterne, at gebyrerne bør stå i et rimeligt forhold til ESMA's rolle
   som værtstilsynsmyndighed og ikke som ledende tilsynsmyndighed. Nogle interessenter
   fremførte, at gebyrerne bør rettes ind efter de gebyrer, der opkræves CCP'er i tredjelande eller
   i medlemsstaterne.
   For så vidt angår kravet om, at gebyrer skal stå i et rimeligt forhold til CCP'ernes omsætning,
   var svarene blandede. Nogle interessenter støttede, at omkostningerne fordeles ligeligt mellem
   tier 2-CCP'er, da omsætningen ikke nødvendigvis afspejler det nødvendige tilsynsarbejde.
   Andre fremførte, at der ikke kunne ses bort fra kravet om omsætning i artikel 25d i EMIR.
   Nogle interessenter slog derimod til lyd for, at der skulle tages hensyn til omsætningen
   vedrørende clearingydelser leveret til clearingmedlemmer eller modparter i Unionen eller
   vedrørende finansielle instrumenter i EU-valutaer. Andre interessenter gjorde opmærksom på
   4
            https://ec.europa.eu/info/law/better-regulation/have-your-say/initiatives/12446-Fees-to-be-charged-to-
            third-country-central-counterparties
   5
            EUT L 176 af 27.6.2013, s. 1.
DA                                                          2                                                      DA
 ---pagebreak---    den kompleksitet og de administrative byrder, der er forbundet med indsamling og behandling
   af de oplysninger, der er nødvendige for at vurdere omsætningen vedrørende clearingydelser i
   Unionen eller i EU-valutaer, og som ikke nødvendigvis afspejler CCP'ernes størrelse.
   De fleste interessenter støttede en rabat på det årlige gebyr for tier 2-CCP'er, der indrømmes
   sammenlignelig overholdelse, og slog til lyd for en differentieret rabat, der afhang af
   omfanget af sammenlignelig overholdelse, men en interessent understregede dog risikoen for
   fordrejning af konkurrencevilkårene.
   De fleste interessenter var stærkt imod et specifikt gebyr for tilbagetrækning af anerkendelse.
   Interessenterne var dog generelt enige i, at anerkendelsesgebyrer ikke skal refunderes, hvis
   ansøgningen trækkes tilbage, i hvert fald ikke fuldt ud.
   Behovet for at sikre forudsigelige gebyrer
   Nogle interessenter fremførte, at anerkendelsesgebyrerne først bør betales efter
   klassificeringen af CCP'en, enten ved anerkendelsen eller i rater efter opnåelsen af bestemte
   forud fastsatte milepæle. Nogle interessenter støttede forslaget om, at årlige gebyrer betales
   forud for eller senest i første kvartal af det kalenderår, som de vedrører. Samtidig
   understregede flere interessenter, at der er behov for forudsigelighed, og nogle interessenter
   understregede, at de årlige gebyrer bør fastsættes i tilstrækkelig god tid, således at CCP'erne
   kan medtage dem i deres budgetter. Nogle interessenter fremførte også, at der først bør
   opkræves gebyrer fra datoen for ikrafttrædelse af de delegerede retsakter, der giver ESMA
   mulighed for at klassificere og anerkende CCP'er inden for de rammer, der er fastsat i
   forordning (EU) 2019/2099. Enkelte interessenter fremførte, at CCP'er, som allerede er
   anerkendt af ESMA, når forordning (EU) 2019/2099 træder i kraft, ikke bør betale
   anerkendelsesgebyrer.
   Behovet for at sikre, at gebyrerne er gennemsigtige og begrundede
   Mange interessenter ønskede større gennemsigtighed og flere begrundelser for ESMA's
   omkostninger og behov for ressourcer til at udføre dens opgaver. Nogle interessenter var også
   imod princippet om at finansiere ESMA med gebyrer betalt af CCP'er, idet de mente, at der
   var en interessekonflikt i forbindelse med klassificering af tredjelands-CCP'er som tier 2-
   CCP'er for at øge ESMA's ressourcer og aktiviteter, både i forhold til tredjelands-CCP'er og
   CCP'er, der er etableret i Unionen.
   3.       KONSEKVENSANALYSE
   Kommissionen skal yderligere præcisere gebyrernes art, de tjenester, for hvilke gebyrerne
   skal erlægges, gebyrernes størrelse og den måde, hvorpå gebyrerne skal betales af tredjelands-
   CCP'er, der ansøger om at blive anerkendt eller er anerkendt. I henhold til artikel 25d skal
   gebyrerne stå i et rimeligt forhold til CCP'ernes omsætning og dække alle ESMA's
   omkostninger i forbindelse med anerkendelsen og udførelsen af dens opgaver i relation til
   tredjelands-CCP'er i henhold til EMIR.
   Kommissionens overvejelser
   Kommissionen har taget fuldt ud hensyn til alle modtagne bidrag, herunder ESMA's tekniske
   rådgivning og svarene på ESMA's offentlige høring, den feedback, der blev modtaget fra
   EGESC, og andre input fra interessenterne til Kommissionen. På dette grundlag foreslår
   Kommissionen, at der i henhold til artikel 25d, stk. 3, i EMIR vedtages en delegeret retsakt,
   der yderligere præciserer gebyrernes art, de tjenester, for hvilke gebyrerne skal erlægges,
   gebyrernes størrelse og den måde, hvorpå gebyrerne skal betales af tredjelands-CCP'er.
DA                                                3                                                DA
 ---pagebreak---    Denne delegerede retsakt afviger fra den tekniske rådgivning fra ESMA på visse måder for at
   øge gebyrernes proportionalitet og forudsigelighed. Anerkendelsesgebyrerne er således samlet
   set lavere, da omkostningerne forbundet med sammenlignelig overholdelse vil blive dækket af
   det supplerende anerkendelsesgebyr for tier 2-CCP'er. Sammenlignelig overholdelse vil ikke
   medføre en rabat på de årlige gebyrer for tier 2-CCP'er, da ESMA løbende skal føre tilsyn
   med tier 2-CCP'erne, uanset om der er indrømmet sammenlignelig overholdelse eller ej. De
   årlige gebyrer for tier 1-CCP'er fastsættes årligt på grundlag af ESMA's aktivitetsbaserede
   budget, og ved fastsættelsen af årlige gebyrer for tier 2-CCP'er vil der blive taget hensyn til
   CCP'ernes omsætning.
   I ESMA's tekniske rådgivning vurderes virkningen af de forskellige løsningsmodeller, der
   indgår i rådgivningen, nøje. På denne baggrund og under hensyntagen til, at Kommissionens
   afvigelser i princippet bør reducere den administrative byrde og omkostningerne for
   tredjelands-CCP'er yderligere i forhold til ESMA's tekniske rådgivning, har Kommissionen
   ikke udarbejdet en særskilt konsekvensanalyse. I dette afsnit og i afsnit 3.2 nedenfor vurderes
   dog de positive og negative virkninger af de ændringer, som Kommissionen har indført, og
   omkostningerne og fordelene ved de foreslåede foranstaltninger analyseres.
   De kvantitative data om omkostninger og fordele er begrænsede og kan ikke altid
   offentliggøres på grund af deres fortrolige karakter. ESMA anmodede om kvantitative data i
   forbindelse med den offentlige høring, men modtog meget begrænset feedback. Forskellene
   mellem tredjelands-CCP'er er under alle omstændigheder af en sådan art, at omkostningerne
   og fordelene forbundet med ændringerne vil variere betydeligt, f.eks. afhængigt af omfanget
   af oplysninger, der allerede er offentligt tilgængelige, eller som ESMA allerede har modtaget,
   eller afhængigt af omfanget og kompleksiteten af CCP'ens forretningsaktiviteter.
   Proportionalitet
   Gebyrerne bør være baseret på ESMA's omkostninger og opgaver, hvilket sikres i denne
   delegerede retsakt på flere måder.
   For det første foreslår Kommissionen differentierede gebyrer for tier 1- og tier 2-CCP'er.
   Dette afspejler ESMA's forskellige opgaver og dermed omkostninger i forhold til tier 1- og
   tier 2-CCP'er. ESMA skal f.eks. kontrollere, at ansøgningerne er fuldstændige, udarbejde
   udkast til afgørelser og vurdere den systemiske betydning af både tier 1- og tier 2-CCP'er, der
   ansøger om anerkendelse, og derudover vil vurderingen af overholdelsen af de yderligere
   anerkendelseskrav i artikel 25, stk. 2b, i EMIR og anmodninger om sammenlignelig
   overholdelse medføre yderligere omkostninger i forhold til tier 2-CCP'er. For alle anerkendte
   tredjelands-CCP'er vil nogle opgaver være de samme i forhold til tier 1- og tier 2-CCP'er
   (periodisk revision af klassificeringen, samarbejdsordninger med tredjelandes
   tilsynsmyndigheder, overvågning af udviklingen på regulerings- og tilsynsområdet i
   tredjelande), men ESMA vil få en yderligere opgave i forhold til tier 2-CCP'er med hensyn til
   at føre løbende tilsyn med, at de opfylder de krav, der er fastsat i artikel 16 og i afsnit IV og V
   i forordning (EU) nr. 648/2012, herunder i pågældende tilfælde inden for rammerne af
   sammenlignelig overholdelse. Anvendelsen af differentierede gebyrer blev støttet af
   medlemsstaterne i EGESC. Alternativet, som nogle interessenter slog til lyd for, nemlig at alle
   CCP'er bidrager ligeligt til ESMA's omkostninger, synes ikke hensigtsmæssigt, da tier 1-
   CCP'er, som er mindre systemisk vigtige for EU og dens medlemsstater, i så fald skulle betale
   de højere omkostninger forbundet med anerkendelsen af og tilsynet med tier 2-CCP'er, som er
   systemisk vigtige for Unionen eller for en eller flere af dens medlemsstater.
   For det andet foreslår Kommissionen en simpel gebyrstruktur, der minimerer de forskellige
   gebyrtyper til det strengt nødvendige. Denne gebyrstruktur bør kun bestå af
   anerkendelsesgebyrer og årlige gebyrer, der afspejler det retlige krav i EMIR.
DA                                                  4                                                  DA
 ---pagebreak---    Efter Kommissionens opfattelse bør anerkendelsesgebyrerne dække de administrative
   omkostninger forbundet med anerkendelsen (f.eks. sagsbehandling), omkostningerne
   forbundet med klassificeringen og, for tier 2-CCP'er, omkostningerne forbundet med
   vurderingen af anerkendelseskravene i artikel 25, stk. 2b, i EMIR og den sammenlignelige
   overholdelse, hvis der anmodes herom i forbindelse med anerkendelsen.
   Alle CCP'er bør betale det grundlæggende anerkendelsesgebyr i forbindelse med ansøgningen
   om anerkendelse. Det bør afspejle de grundlæggende administrative opgaver, som skal
   udføres af ESMA i forbindelse med vurderingen af en tredjelands-CCP's ansøgning om
   anerkendelse. Det bør også afspejle det forhold, at ESMA skal indsamle og analysere
   oplysninger fra tredjelands-CCP'er for at afgøre, om de er tier 1- eller tier 2-CCP'er.
   Ud over det grundlæggende anerkendelsesgebyr bør tier 2-CCP'er betale et supplerende
   "ekstra" anerkendelsesgebyr. Dette supplerende anerkendelsesgebyr bør også betales af
   anerkendte CCP'er, der klassificeres som tier 2-CCP'er, enten ved den første klassificering af
   anerkendte CCP'er efter ikrafttrædelsen af forordning (EU) 2019/2099 eller i forbindelse med
   en efterfølgende periodisk revision. Dette gebyr afspejler de yderligere oplysninger, der skal
   indsamles og analyseres af ESMA for tier 2-CCP'er, og omfatter omkostningerne forbundet
   med vurderingen af sammenlignelig overholdelse. Der er flere fordele ved at medtage
   vurderingen af sammenlignelig overholdelse i anerkendelsesgebyret såsom enkelhed (næsten
   alle tier 2-CCP'er forventes at anmode om en vurdering af den sammenlignelige overholdelse
   i betragtning af fordelene forbundet hermed) og de betydelige synergier i vurderingen af
   anerkendelseskrav (navnlig hvis der er betingelser) og sammenlignelig overholdelse.
   Årlige gebyrer bør også betales af alle tredjelands-CCP'er. Gebyret for tier 1-CCP'er og
   gebyret for tier 2-CCP'er bør imidlertid være differentierede. ESMA's årlige gebyrer vil blive
   baseret på ESMA's arbejdsprogram og forventede omkostninger og vil derfor stå i et rimeligt
   forhold til ESMA's aktivitetsniveau. Omkostningerne forbundet med vurdering af
   sammenlignelig overholdelse efter tidspunktet for anerkendelse bør dækkes af de årlige
   gebyrer. Sådanne anmodninger forventes at være ekstraordinære, da det er meget sandsynligt,
   at CCP'erne vil anmode om en vurdering af sammenlignelig overholdelse på tidspunktet for
   ansøgningen om anerkendelse på grund af fordelene for tier 2-CCP'er. Desuden er det
   vildledende at tale om potentielle rabatter, da ESMA i henhold til EMIR løbende skal føre
   tilsyn med, om CCP'erne opfylder anerkendelseskravene, uanset om der er indrømmet
   sammenlignelig overholdelse eller ej.
   Endelig foreslår Kommissionen med hensyn til årlige gebyrer i anerkendelsesåret at beregne
   disse årlige gebyrer som en andel af det grundlæggende og supplerende anerkendelsesgebyr,
   som tier 1- og tier 2-CCP'er opkræves.
   Gebyrer, der står i rimeligt forhold til omsætningen
   I henhold til artikel 25d i EMIR skal de gebyrer, tredjelands-CCP'er opkræves, stå i rimeligt
   forhold til omsætningen.
   For at opfylde dette krav på en forholdsmæssig måde skal der tages hensyn til flere aspekter.
   På den ene side er der omkostninger for tredjelands-CCP'er forbundet med at give årlige
   oplysninger om omsætning, der er relevante og sammenlignelige på tværs af tredjelands-
   CCP'er. I princippet bør gebyret således nøjagtigt afspejle størrelsen af tredjelands-CCP'erne i
   henhold til EMIR uden at skabe en urimelig byrde for CCP'er, der skal fremlægge
   oplysningerne, eller for ESMA, der skal analysere dem. Den måde, hvorpå omsætningen
   afspejles i gebyret, bør også være sammenlignelig mellem tredjelands-CCP'er, og der skal
   tages hensyn til, at sådanne CCP'er er etableret i forskellige jurisdiktioner, hvor
   regnskabspraksis også kan variere.
DA                                                 5                                                DA
 ---pagebreak---    I denne forbindelse kan der overvejes flere forskellige målinger af omsætningen: CCP'ens
   globale og samlede indtægter fra alle dens forretningsområder, CCP'ens globale indtægter fra
   clearingydelser, eller CCP'ens indtægter fra clearingydelser genereret i Unionen eller fra
   finansielle instrumenter i EU-valutaer. De globale og samlede indtægter bør være forholdsvis
   enkle at finde, f.eks. i årsrapporter. Det kan dog være at gå for vidt at se på samlede indtægter,
   da de kan omfatte indtægter fra andre forretningsområder end clearing afhængigt af CCP'ens
   virksomhedsstruktur. I denne forbindelse forekommer det mere hensigtsmæssigt at
   sammenligne CCP'ernes indtægter fra clearingydelser (f.eks. medlemsgebyrer og
   clearinggebyrer, fratrukket transaktionsomkostninger) i forbindelse med EMIR.
   Indtægter fra clearingydelser genereret i Unionen eller fra finansielle instrumenter i EU-
   valutaer kan også være et passende kriterium, der afspejler omsætningen. Sådanne
   oplysninger er dog ikke umiddelbart tilgængelige. Det kan være en betydelig administrativ
   byrde for tredjelands-CCP'er at fremlægge sådanne oplysninger på en standardiseret måde og
   for ESMA at analysere dem. Kommissionen foreslår derfor at sammenligne CCP'ernes
   globale indtægter fra clearingydelser som en passende indikator for omsætning i de gebyrer,
   der skal betales af tredjelands-CCP'er. Af forenklingshensyn og for at mindske
   indberetningsbyrden foreslår Kommissionen at se på indtægterne i CCP'ens seneste
   rapporteringsår, selv om rapporteringsår og regnskabsstandarder kan variere fra CCP'er til
   CCP'er. De relevante oplysninger bør være let tilgængelige for CCP'er og måske endda være
   et offentligt tilgængeligt tal i årsrapporter.
   For at standardisere sammenligningen mellem tredjelands-CCP'er og øge forudsigeligheden
   yderligere foreslår Kommissionen, at der fastsættes intervaller, inden for hvilke tier 2-CCP'er
   opkræves det samme gebyr. På denne måde kunne gebyrerne afspejle CCP'ernes omsætning
   på en praktisk måde, uden at der opkræves et urimeligt gebyr som følge af ufuldstændige
   sammenligninger af omsætningen.
   De årlige opgaver i relation til anerkendte tier 1- og tier 2-CCP'er er meget forskellige.
   ESMA's opgaver i relation til tier 2-CCP'er er større og mere komplekse, hvorimod ESMA's
   opgaver i relation til tier 1-CCP'er vil være relativt standardiserede for alle tier 1-CCP'er,
   uanset deres størrelse. Omsætningen bør derfor ikke afspejles i de årlige gebyrer for tier 1-
   CCP'er på samme måde som for tier 2-CCP'er. De årlige gebyrer for tier 1-CCP'er forventes at
   være væsentligt lavere end de gebyrer, som tier 2-CCP'er opkræves, og afspejler således tier
   1-CCP'ernes lavere omsætning.
   Da der forventes flere tier 1-CCP'er end tier 2-CCP'er, vil ESMA's og tredjelands-CCP'ernes
   administrative byrde blive bedre afspejlet, hvis omsætningen kun anvendes udtrykkeligt til
   beregning af gebyrer for tier 2-CCP'er.
   Kommissionen finder derfor, at det er hensigtsmæssigt at fastsætte et fast årligt gebyr for tier
   1-CCP'er, som afspejler ESMA's omkostninger i forbindelse med tier 1-CCP'ernes aktiviteter,
   fordelt ligeligt mellem alle anerkendte tier 1-CCP'er.
   For tier 2-CCP'er mener Kommissionen, at de årlige gebyrer bør fastsættes udtrykkeligt i
   forhold til CCP'ernes omsætning, således at de afspejler ESMA's forventede omkostninger i
   forbindelse med 2-CCP'er. Af forenklingshensyn og for at minimere virkningerne af potentielt
   manglende sammenlignelighed bør tier 2-CCP'er opdeles i to brede grupper, der afspejler
   deres globale omsætning fra levering af clearingydelser. CCP'er i samme gruppe vil blive
   opkrævet det samme årlige gebyr, men i stedet for at fordele omkostningerne ligeligt mellem
   alle tredjelands-CCP'er vil CCP'er i det nedre interval få tildelt en omsætningsvægt på 1,0 og
   CCP'er i det øvre interval en omsætningsvægt på 1,2.
DA                                                  6                                                 DA
 ---pagebreak---    Forudsigelighed
   Nogle interessenter påpegede, at gebyrerne for det første så vidt muligt bør være forudsigelige
   for tredjelands-CCP'er, og at de desuden ikke bør opkræves med tilbagevirkende kraft.
   For så vidt angår anerkendelsesgebyrer, kan opgaverne og arbejdet i vid udstrækning
   forudses. Anerkendelsesgebyrer (dvs. både det grundlæggende anerkendelsesgebyr og det
   "ekstra" supplerende anerkendelsesgebyr for tier 2-CCP'er) fastsættes i den delegerede retsakt
   på grundlag af ESMA's tidligere erfaringer og forventninger som afspejlet i ESMA's
   arbejdsprogram og aktivitetsbaserede budget. Dette giver tredjelands-CCP'er klar
   forudsigelighed.
   For så vidt angår årlige gebyrer, bør der findes en balance mellem opnåelse af samme grad af
   forudsigelighed, samtidig med at det sikres, at gebyrerne afspejler ESMA's omkostninger i
   forbindelse med udførelsen af dens årlige opgaver (f.eks. opretholdelse af
   samarbejdsordninger med tredjelandes tilsynsmyndigheder, overvågning af udviklingen på
   regulerings- og tilsynsområdet, revision af klassificeringen, løbende overvågning af tier 2-
   CCP'er). I overensstemmelse med den metode, der anvendes for transaktionsregistre og
   kreditvurderingsbureauer, og for at sikre, at gebyret afspejler ESMA's omkostninger, bør de
   årlige gebyrer fastsættes årligt på grundlag af ESMA's arbejdsprogram og aktivitetsbaserede
   budget. Denne tilgang bør gælde for både tier 1- og tier 2-CCP'er. Forslag fra nogle
   interessenter om at fastsætte de årlige gebyrer for tier 1-CCP'er i den delegerede retsakt og
   variere de årlige gebyrer for tier 2-CCP'er indebærer en risiko for, at tier 2-CCP'er
   krydssubsidierer de lavere gebyrer for tier 1-CCP'er (og omvendt). Dette kan undgås, hvis de
   årlige gebyrer for tier 1- og tier 2-CCP'er fastsættes årligt på grundlag af ESMA's
   arbejdsprogram og budget.
   Proceduren for fastsættelse af årlige gebyrer er gennemsigtig og forudsigelig. ESMA
   forelægger hvert år i september sit årlige arbejdsprogram og sine anslåede omkostninger og
   budgetforslag. Dette giver en umiddelbar indikation af gebyrniveauerne Det godkendte budget
   offentliggøres på ESMA's websted og i EU-Tidende i begyndelsen af det kalenderår, som det
   vedrører. ESMA vil skulle sende debetnotaer til tredjelands-CCP'er med angivelse af det
   årlige gebyr 30 kalenderdage inden forfaldsdato.
   Gennemsigtige og begrundede gebyrer
   I henhold til artikel 25d i EMIR skal CCP'er opkræves gebyrer til dækning af alle ESMA's
   omkostninger i forbindelse med anerkendelsen og udførelsen af dens opgaver i relation til
   tredjelands-CCP'er i henhold til EMIR. Gebyrerne bør dog kun dække omkostninger i relation
   til tredjelands-CCP'er og bør ikke dække omkostninger i forbindelse med udførelsen af
   opgaver i relation til CCP'er, der er etableret i Unionen, som vil blive dækket af bidrag fra
   nationale offentlige myndigheder og tilskud fra Unionen. Desuden fastsættes ESMA's budget
   i forhold til det forventede aktivitetsniveau i relation til tier 1- og tier 2-CCP'er i det
   kommende år. Med andre ord opkræves gebyrerne for at dække ESMA's forventede
   omkostninger og ikke for at udvide ESMA's aktiviteter. ESMA er en offentlig myndighed og
   er dermed underlagt den højeste grad af kontrol. ESMA's budget revideres årligt af Den
   Europæiske Revisionsret.
   Gebyrer bør også justeres nøje for at undgå strukturelle budgetmæssige ubalancer –
   underskud eller overskud. Selv om ESMA forventes at drage erfaringer i de kommende år og
   justere sine budgetter i tilfælde af gentagne eller betydelige underskud eller overskud,
   opkræves der ikke ekstra gebyrer til dækning af underskud, og overskud tilbagebetales ikke.
   Interessenterne slog også til lyd for større sammenlignelighed med de gebyrer, der opkræves
   af andre regulerings- og tilsynsmyndigheder. Myndighederne i Canada, Hongkong, Australien
DA                                                 7                                               DA
 ---pagebreak---    og Singapore opkræver gebyrer af varierende størrelse for indenlandske og udenlandske
   CCP'er. I Det Forenede Kongerige varierer de tilladelsesgebyrer, som britiske CCP'er
   opkræves, mellem ca. 5 500 EUR og 330 000 EUR. I Unionen pålægger myndighederne i
   Sverige nationale CCP'er tilladelsesgebyrer, der varierer mellem ca. 6 300 EUR og
   820 000 EUR, og myndighederne i Tyskland, Spanien, Grækenland og Polen pålægger også
   nationale CCP'er tilladelsesgebyrer (mellem 4 500 EUR og 150 000 EUR afhængigt af
   myndigheden). Andre medlemsstaters myndigheder opkræver ikke tilladelsesgebyrer. Under
   alle omstændigheder afspejler disse tal også forskellige organers forskellige
   finansieringsmodeller (f.eks. er gebyrbaserede finansieringsmodeller mere udbredte i Europa)
   og den forskellige tilsynstilgang til risici og administrations- og tilsynsomkostningerne. Ifølge
   de oplysninger, som Kommissionen råder over, vil gebyrerne i denne delegerede retsakt ikke
   nå op på et hidtil uset niveau6.
   3.1. Cost-benefit-analyse
   ESMA vil blive påført omkostninger i forbindelse med anerkendelsen og udførelsen af dens
   opgaver i relation til tredjelands-CCP'er i henhold til EMIR. I henhold til EMIR skal ESMA
   opkræve tredjelands-CCP'er gebyrer til dækning af disse omkostninger. Gebyrerne bør stå i et
   rimeligt forhold til CCP'ernes omsætning.
   Kommissionen har på grundlag af oplysninger fra ESMA vurderet det potentielle omfang af
   det involverede arbejde samt de forskellige underliggende antagelser. Kommissionen har også
   nøje gennemgået ESMA's omkostningsoverslag, som ligger til grund for dens tekniske
   rådgivning.
   Metode
   Der er fokus på tre omkostningskategorier: specifikke variable omkostninger, fordelte
   variable omkostninger og faste omkostninger.
           Specifikke variable omkostninger (fuldtidsækvivalenter (FTE) pr. CCP) dækker
            specifikke opgaver for hver tredjelands-CCP (f.eks. kontrol af, om en ansøgning om
            anerkendelse er fuldstændig).
           Fordelte variable omkostninger (FTE pr. CCP) til dækning af specifikke opgaver,
            som udføres af ESMA for alle tredjelands-CCP'er i samme jurisdiktion (f.eks.
            indgåelse af samarbejdsordninger med en tredjelandsmyndighed).
           Faste omkostninger omfatter aspekter såsom investeringen i og varetagelsen af
            specifikke IT-udviklingsopgaver for alle tredjelands-CCP'er og omkostningerne
            forbundet med CCP-Tilsynsudvalget, herunder formanden og de to uafhængige
            medlemmer. Disse omkostninger anslås til et bestemt beløb, som derefter allokeres
            til hver CCP.
   Med henblik på fastsættelse af de grundlæggende og supplerende anerkendelsesgebyrer
   anvendes standardgennemsnitsomkostninger7 på 172 125 EUR pr. fuldtidsækvivalent (FTE)
   for en midlertidigt ansat og 95 620 EUR for en national ekspert fra en medlemsstat, der
   udstationeres til ESMA. Standardgennemsnitsomkostningerne omfatter løn og andre
   godtgørelser, pensions- og sundhedsbidrag samt andre udgifter, der er nødvendige for den
   pågældende medarbejders udførelse af sine opgaver (serviceforvaltning, uddannelse,
   6
           ESMA's teknisk rådgivning: https://www.esma.europa.eu/sites/default/files/library/esma70-151-
           2650_final_report_on_ta_on_emir_2_2_ccp_fees.pdf.
   7
           Gældende standard pr. FTE gennemsnitsomkostninger i 2020 til brug for overslaget over de direkte
           omkostninger til Europa-Kommissionen.
DA                                                    8                                                     DA
 ---pagebreak---    tjenesterejser, bygningsleje og vedligeholdelse, IT-systemer/udstyr), herunder nationale
   eksperter, der er udstationeret fra medlemsstaterne til ESMA. Generalomkostninger skal
   lægges til disse gennemsnitsomkostninger pr. fuldtidsækvivalent. Omkostningerne forbundet
   med CCP-Tilsynsudvalgets formand og de uafhængige medlemmer anslås årligt til ca.
   1 mio. EUR, hvoraf en del bør dækkes ved gebyrer pålagt tredjelands-CCP'er. Desuden vil
   investeringen i et specifikt IT-værktøj, der skal anvendes i forbindelse med det nye mandat
   vedrørende tredjelands-CCP'er, være betydelig.
   De gebyrer, der foreslås i denne delegerede retsakt, er baseret på en række centrale antagelser
   vedrørende omkostninger, som er i overensstemmelse med de antagelser, som ESMA har lagt
   til grund i sin tekniske rådgivning, navnlig:
            Antallet af tredjelands-CCP'er, der vil ansøge om anerkendelse og blive anerkendt i
             henhold til EMIR 2.2, og som vil blive klassificeret som tier 1- eller tier 2-CCP'er.
             For at afprøve denne antagelse opstillede Kommissionen flere forskellige scenarier
             med forskellige tal for CCP'er klassificeret som tier 1- eller tier 2-CCP'er, den
             generelle indvirkning på gebyrernes størrelse var ubetydelig
            De faste omkostninger er ligeligt fordelt omkostningerne for hver tier 1- og tier 2-
             CCP er de samme i et givet år.
            CCP-Tilsynsudvalget vil bruge det meste af sin tid på tredjelands-CCP'er
             (anerkendelse, klassificering og derefter tilsyn) – og derfor bør en stor del af
             omkostningerne forbundet med formanden og de uafhængige medlemmer fordeles på
             tredjelands-CCP'er.
   Anerkendelsesgebyrer
   Kommissionen anslår, at omkostningerne forbundet med behandlingen af ansøgninger om
   anerkendelse (vurdering af ansøgningens fuldstændighed, anmodning om supplerende
   oplysninger, hvis nødvendigt, udarbejdelse af afgørelsen) og omkostningerne forbundet med
   klassificering af tredjelands-CCP'er vil beløbe sig til ca. 50 000 EUR. Ifølge Kommissionens
   beregninger på grundlag af ovennævnte omkostninger svarer dette til ca. to
   fuldtidsækvivalenter i en periode på 1,5 måned og en fordeling af de faste omkostninger.
   Ansøgninger om anerkendelse af tier 2-CCP'er vil medføre yderligere omkostninger
   (anmodning om supplerende oplysninger) og mere omfattende arbejde (høring af tredjelandes
   myndigheder, høring af udstedende centralbanker, vurdering af de yderligere
   anerkendelseskrav, herunder CCP'ernes overholdelse af artikel 16 og afsnit IV og V i
   forordning (EU) nr. 648/2012, vurdering af anmodninger om sammenlignelig overholdelse)
   og større inddragelse af CCP-Tilsynsudvalget. De yderligere omkostninger anslås til
   360 000 EUR. Dette svarer til ca. to fuldtidsækvivalenter (årligt) og en fordeling af de faste
   omkostninger, herunder omkostningerne forbundet med CCP-Tilsynsudvalget. Beløbet
   afspejler bl.a. den enklere og mere forholdsmæssige tilgang til sammenlignelig overholdelse.
   Kommissionen foreslår derfor, at der fastsættes et grundlæggende anerkendelsesgebyr på
   50 000 EUR, som pålægges alle tredjelands-CCP'er, der ansøger om anerkendelse, og et
   supplerende anerkendelsesgebyr på 360 000 EUR, som pålægges tier 2-CCP'er.
   Årlige gebyrer
   Kommissionen foreslår, at de årlige gebyrer for tier 1- og tier 2-CCP'er fastsættes årligt på
   grundlag af ESMA's årlige arbejdsprogram og budget.
   ESMA's budget er baseret på omkostninger pr. aktivitet. I budgettet fastsættes
   omkostningerne vedrørende det antal fuldtidsækvivalenter, der er nødvendige for at udføre
   ESMA's opgaver, tilhørende logistik, IT, kommunikation og generalomkostninger samt faste
DA                                                 9                                               DA
 ---pagebreak---    omkostninger. Den Europæiske Revisionsret reviderer den korrekte gennemførelse af
   budgettet. Årlige gebyrer fastsat på dette grundlag sikrer derfor, at omkostningerne er
   gennemsigtige, og at gebyrerne er tilpasset ESMA's omkostninger.
   De årlige gebyrer for tier 1- og tier 2-CCP'er bør dække:
            løbende aktiviteter såsom det løbende tilsyn med tredjelands-CCP'er, samarbejde
             med tredjelandes myndigheder og overvågning af udviklingen på regulerings- og
             tilsynsområdet i tredjelande
            periodiske aktiviteter såsom periodisk revision af klassificeringen af CCP'er (jf.
             EMIR), og de vurderinger, der skal foretages i tilfælde af en udvidelse af aktiviteter
             eller tjenesteydelser
            fordelingen af faste omkostninger (IT, CCP-Tilsynsudvalget).
   For tier 1-CCP'er anslår Kommissionen det samlede årlige gebyr til ca. 50 000 EUR pr. CCP.
   Dette er i overensstemmelse med ESMA's overslag i den tekniske rådgivning. Det er
   imidlertid vigtigt at understrege, at dette ikke er et fast årligt beløb, idet det er knyttet til de
   opgaver og omkostninger, der er forbundet med tier 1-CCP'er. De årlige gebyrer for tier 1-
   CCP'er vil således variere over tid.
   For tier 2-CCP'ers vedkommende antager Kommissionen, at tilsynsopgaverne vil være de
   samme for ESMA, uanset om CCP'en er blevet indrømmet sammenlignelig overholdelse eller
   ej. For at afspejle omsætningen placeres tier 2-CCP'er i en af to grupper.
   CCP'er vil sandsynligvis overvælte deres omkostninger – i forskelligt omfang og på
   forskellige måde – på deres clearingmedlemmer og kunder, og beløbet bør under alle
   omstændigheder vejes mod de fordele, der er forbundet med adgangen til Unionens
   clearingmedlemmer og handelspladser, og den fordelagtige behandling under
   kapitalkravsforordningen.
   3.2. Proportionalitet
   I denne forordning fastsættes de gebyrer, som tredjelands-CCP'er skal betale, og gebyrernes
   art, de tjenester, for hvilke gebyrerne skal erlægges, gebyrernes størrelse og den måde, hvorpå
   gebyrerne skal betales, præciseres. Gebyrerne skal fuldt ud dække ESMA's omkostninger i
   forbindelse med anerkendelsen og udførelsen af dens opgaver i relation til tredjelands-CCP'er
   i henhold til EMIR. Gebyrerne bør tilpasses nøje, således at de kan dække alle ESMA's
   omkostninger, uden at det fører til budgetoverskud eller -underskud. Gebyrer bør stå i et
   rimeligt forhold til CCP'ernes omsætning, og indførelsen af gebyrer bør ikke pålægge
   tredjelands-CCP'er eller ESMA urimelige byrder. De gebyrer, der er fastsat i denne
   delegerede retsakt, opfylder disse mål og er derfor forholdsmæssige.
   På denne baggrund sikrer denne delegerede retsakt en anvendelse af bestemmelserne i EMIR,
   der er i overensstemmelse med proportionalitetsprincippet.
   3.3. Nærhedsprincippet
   I denne delegerede retsakt fastsættes de gebyrer, som ESMA skal opkræve tredjelands-CCP'er
   til dækning af omkostningerne i forbindelse med udførelsen af dens opgaver i relation til disse
   CCP'er i henhold til EMIR. Medlemsstaterne kan ikke træffe foranstaltninger med henblik på
   fastsættelse af gebyrer, som ESMA skal opkræve tredjelands-CCP'er. Denne delegerede
   retsakt supplerer EMIR, samtidig med at proportionalitetsprincippet overholdes, og den er
   derfor i overensstemmelse med nærhedsprincippet.
DA                                                  10                                                  DA
 ---pagebreak---    4.        JURIDISKE ASPEKTER AF DEN DELEGEREDE RETSAKT
   I kapitel I i forslaget til delegeret forordning fastsættes arten af gebyrer, som tredjelands-
   CCP'er skal opkræves:
            I artikel 1 præciseres det enkeltstående grundlæggende anerkendelsesgebyr, der skal
             pålægges alle tredjelands-CCP'er, som ansøger om anerkendelse, uafhængigt af deres
             systemiske betydning for Unionen eller dens medlemsstater (stk. 1), og det
             enkeltstående supplerende anerkendelsesgebyr, som systemisk vigtige tredjelands-
             CCP'er skal opkræves til dækning af de ekstra omkostninger forbundet med
             behandlingen af sådanne ansøgninger (stk. 2).
            I artikel 2 præciseres det, hvordan de årlige gebyrer, som anerkendte tredjelands-
             CCP'er skal opkræves, fastsættes afhængigt af CCP'ernes systemiske betydning på
             grundlag af ESMA's forventede omkostninger og aktivitetsbaserede budget.
            I artikel 3 præciseres det, hvordan de (reducerede) årlige gebyrer, som tredjelands-
             CCP'er skal opkræves i anerkendelsesåret, beregnes.
            I artikel 4 præciseres det, hvordan der skal tages hensyn til omsætningen i systemisk
             vigtige CCP'er med henblik på fastsættelse af de årlige gebyrer, de skal opkræves.
   I kapitel II defineres betalingsbetingelserne og princippet om, at gebyrer ikke refunderes:
            I artikel 5 fastsættes de generelle betalingsbetingelser: betalinger skal foretages i
             euro, og der skal pålægges sanktioner i tilfælde af forsinket betaling.
            I artikel 6 fastsættes betalingsbetingelserne for anerkendelsesgebyrer, der skal
             betales, inden ESMA foretager vurderingen af, om anerkendelseskravene er opfyldt,
             og de refunderes ikke.
            I artikel 7 fastsættes betalingsbetingelserne for de årlige gebyrer, der skal betales
             forud for det kalenderår, som de vedrører, og de refunderes ikke.
   Kapitel III indeholder overgangsbestemmelser og afsluttende bestemmelser:
            I artikel 8 fastsættes betalingsbetingelserne for anerkendelsesgebyrer for tredjelands-
             CCP'er, der har ansøgt om anerkendelse inden den delegerede retsakts ikrafttræden.
            I artikel 9 fastsættes de foreløbige årlige gebyrer, der skal betales af CCP'er, som
             allerede var anerkendt, da forordning (EU) 2019/2099 om ændring af EMIR trådte i
             kraft.
            I artikel 10 fastsættes den delegerede retsakts ikrafttrædelsesdato.
DA                                                  11                                               DA
 ---pagebreak---                 KOMMISSIONENS DELEGEREDE FORORDNING (EU) …/…
                                             af 14.7.2020
    om supplerende regler til Europa-Parlamentets og Rådets forordning (EU) nr. 648/2012
                 for så vidt angår gebyrer, som Den Europæiske Værdipapir- og
   Markedstilsynsmyndighed (ESMA) pålægger centrale modparter etableret i tredjelande
                                         (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 648/2012 af 4. juli
   2012 om OTC-derivater, centrale modparter og transaktionsregistre8, særlig artikel 25d, stk. 3,
   og
   ud fra følgende betragtninger:
   (1)     I henhold til artikel 25d i forordning (EU) nr. 648/2012 skal Den Europæiske
           Værdipapir- og Markedstilsynsmyndighed (ESMA) opkræve tredjelandes centrale
           modparter ("CCP'er") gebyrer, der er forbundet med ansøgninger om anerkendelse i
           henhold til artikel 25 i nævnte forordning, og årlige gebyrer, der er forbundet med
           ESMA's opgaver i overensstemmelse med nævnte forordning, i forbindelse med
           anerkendte tredjelands-CCP'er. I henhold til artikel 25d, stk. 2, i forordning (EU) nr.
           648/2012 skal sådanne gebyrer stå i et rimeligt forhold til den berørte CCP's
           omsætning og dække alle ESMA's omkostninger i forbindelse med anerkendelsen og
           udførelsen af dens opgaver i relation til tredjelands-CCP'en i henhold til nævnte
           forordning.
   (2)     Gebyrer forbundet med ansøgninger om anerkendelse ("anerkendelsesgebyrer") bør
           opkræves tredjelands-CCP'er til dækning af ESMA's omkostninger til behandling af
           ansøgninger om anerkendelse, herunder omkostninger til kontrol af ansøgningernes
           fuldstændighed, anmodninger om supplerende oplysninger, udarbejdelse af afgørelser
           og omkostninger forbundet med vurderingen af tredjelands-CCP'ers systemiske
           betydning (klassificering). I forbindelse med CCP'er, der er eller vil kunne blive
           systemisk vigtige for den finansielle stabilitet i Unionen eller i en eller flere af dens
           medlemsstater, og som er anerkendt af ESMA i overensstemmelse med artikel 25, stk.
           2b, i forordning (EU) nr. 648/2012 ("tier 2-CCP'er"), er der yderligere omkostninger
           for ESMA. Disse yderlige omkostninger er forbundet med ESMA's vurdering af, om
           betingelserne for anerkendelse i artikel 25, stk. 2b, i forordning (EU) nr. 648/2012 er
           opfyldt, og om en CCP i sin overholdelse af tredjelandets gældende retlige rammer
           kan anses for at overholde kravene i artikel 16 og i afsnit IV og V i forordning (EU)
           nr. 648/2012 ("sammenlignelig overholdelse"). Omkostningerne forbundet med
           ansøgninger, der indgives af tier 2-CCP'er, vil derfor være højere end omkostningerne
           forbundet med ansøgninger fra tredjelands-CCP'er, der ikke anses for at være eller
   8
           EUT L 201 af 27.7.2012, s. 1.
DA                                                12                                                 DA
 ---pagebreak---        ville kunne blive systemisk vigtige for den finansielle stabilitet i Unionen eller i en
       eller flere af dens medlemsstater ("tier 1-CCP'er").
   (3) Alle tredjelands-CCP'er, der ansøger om anerkendelse i henhold til artikel 25 i
       forordning (EU) nr. 648/2012, bør opkræves et grundlæggende anerkendelsesgebyr, og
       tier 2-CCP'er bør opkræves et supplerende gebyr til dækning af ESMA's yderligere
       omkostninger i forbindelse med ansøgningsprocessen. Det supplerende
       anerkendelsesgebyr bør også pålægges allerede anerkendte CCP'er, første gang ESMA
       afgør, om de skal klassificeres som tier 2-CCP'er efter revisionen af deres systemiske
       betydning i henhold til artikel 25, stk. 5, eller artikel 89, stk. 3c, i forordning (EU) nr.
       648/2012.
   (4) Anerkendte tredjelands-CCP'er skal også opkræves årlige gebyrer til dækning af
       ESMA's omkostninger i forbindelse med udførelsen af dens opgaver i henhold til
       forordning (EU) nr. 648/2012 i relation til disse CCP'er. For både tier 1- og tier 2-
       CCP'er omfatter disse opgaver periodisk revision af CCP'ernes systemiske betydning i
       henhold til artikel 25, stk. 5, i forordning (EU) nr. 648/2012, gennemførelse og
       opretholdelse af samarbejdsordninger med tredjelandsmyndigheder og overvågning af
       udviklingen på regulerings- og tilsynsområdet i tredjelande. I forhold til tier 2-CCP'er
       skal ESMA føre løbende tilsyn med, at disse CCP'er opfylder de krav, der er fastsat i
       artikel 16 og i afsnit IV og V i forordning (EU) nr. 648/2012, herunder i pågældende
       tilfælde inden for rammerne af sammenlignelig overholdelse. Det er derfor
       hensigtsmæssigt, at de årlige gebyrer for tier 1- og tier 2-CCP'er er differentierede.
   (5) De anerkendelsesgebyrer og årlige gebyrer, der fastsættes i denne forordning, bør
       dække ESMA's forventede omkostninger i forbindelse med behandlingen af
       ansøgninger om anerkendelse på grundlag af dens erfaringer med at udføre opgaver i
       relation til tredjelands-CCP'er og andre tilsynsbelagte enheder samt på grundlag af de
       forventede omkostninger som anført i ESMA's årlige aktivitetsbaserede budget.
   (6) De opgaver, som udføres af ESMA i henhold til forordning (EU) nr. 648/2012 i
       relation til anerkendte tier 1-CCP'er, vil i vid udstrækning være de samme for alle tier
       1-CCP'er, uanset deres størrelse. ESMA's omkostninger i relation til anerkendte tier 1-
       CCP'er bør derfor dækkes ved at opkræve alle tier 1-CCP'er det samme årlige gebyr. I
       forhold til anerkendte tier 2-CCP'er bør de årlige gebyrer også afspejle tier 2-
       CCP'ernes omsætning for at sikre en rimelig fordeling af gebyrer, der samtidig
       afspejler den reelle administrative indsats, der kræves af ESMA i forbindelse med
       udførelsen af dens opgaver i relation til de enkelte tier 2-CCP'er.
   (7) De årlige gebyrer, som tredjelands-CCP'erne opkræves for det første år, hvor de
       anerkendes i henhold til artikel 25 i forordning (EU) nr. 648/2012, bør stå i et rimeligt
       forhold til den del af året, hvor ESMA udfører opgaver i henhold til nævnte forordning
       i relation til disse CCP'er. Det samme princip bør gælde for det år, hvor en CCP, der er
       anerkendt som en tier 1-CCP, for første gang klassificeres som en tier 2-CCP i
       henhold til artikel 25, stk. 5, i nævnte forordning.
   (8) For at sikre rettidig finansiering af ESMA's omkostninger i forbindelse med
       ansøgninger om anerkendelse, der er indgivet i henhold til artikel 25 i forordning (EU)
       nr. 648/2012, bør anerkendelsesgebyrer betales til ESMA inden behandlingen af
       ansøgninger om anerkendelse eller vurderingen af, hvorvidt tier 2-CCP'er opfylder
       anerkendelseskravene i artikel 25, stk. 2b, i forordning (EU) nr. 648/2012. For at sikre
       en rettidig finansiering af ESMA's omkostninger i forbindelse med udførelsen af dens
       opgaver i relation til anerkendte tredjelands-CCP'er bør de årlige gebyrer betales i
DA                                               13                                                 DA
 ---pagebreak---         begyndelsen af det kalenderår, som de vedrører. Årlige gebyrer i det første
        anerkendelsesår bør betales hurtigt efter vedtagelsen af afgørelser om anerkendelse.
   (9)  For at modvirke gentagne eller ubegrundede ansøgninger bør anerkendelsesgebyrer
        ikke refunderes, hvis en ansøger trækker sin ansøgning tilbage. Da det administrative
        arbejde i forbindelse med afslag på en ansøgning om anerkendelse er det samme som i
        forbindelse med en ansøgning om anerkendelse, bør anerkendelsesgebyrerne ikke
        refunderes, hvis anerkendelsen nægtes.
   (10) Eventuelle omkostninger afholdt af ESMA efter ikrafttrædelsen af forordning (EU)
        2019/2099 i forbindelse med tredjelands-CCP'er, der allerede er anerkendt i henhold til
        artikel 25 i forordning (EU) nr. 648/2012 inden den [PO, please insert the date of
        entry into force of this Regulation], bør dækkes af gebyrer. Sådanne tredjelands-
        CCP'er bør derfor pålægges at betale et foreløbigt årligt gebyr for 2020 og i de
        efterfølgende år, indtil der er foretaget en revision af deres systemiske betydning i
        henhold til artikel 89, stk. 3c, i forordning (EU) nr. 648/2012.
   (11) Denne delegerede forordning bør træde i kraft så hurtigt som muligt for at sikre, at
        ESMA finansieres rettidigt og på en hensigtsmæssig måde efter ikrafttrædelsen af
        forordning (EU) 2019/2099 —
   VEDTAGET DENNE FORORDNING:
                                              KAPITEL I
                                             GEBYRER
                                               Artikel 1
                                       Anerkendelsesgebyrer
   1.     En CCP etableret i et tredjeland, som ansøger om anerkendelse i henhold til artikel
          25 i forordning (EU) nr. 648/2012, skal betale et grundlæggende anerkendelsesgebyr
          på 50 000 EUR.
   2.     En CCP etableret i et tredjeland skal betale et supplerende anerkendelsesgebyr på
          360 000 EUR, hvis ESMA afgør, at den pågældende CCP i henhold til artikel 25, stk.
          2a, i forordning (EU) nr. 648/2012 er eller vil kunne blive systemisk vigtig for den
          finansielle stabilitet i Unionen eller i en eller flere af dens medlemsstater ("tier 2-
          CCP"). En tier 2-CCP skal betale det supplerende anerkendelsesgebyr i hvert af
          følgende tilfælde:
          a)     CCP'en ansøger om at blive anerkendt
          b)     CCP'en er allerede anerkendt i henhold til artikel 25, stk. 2, i forordning (EU)
                 nr. 648/2012 og klassificeres som en tier 2-CCP efter en revision foretaget af
                 ESMA i henhold til artikel 25, stk. 5, i nævnte forordning.
                                               Artikel 2
                                            Årlige gebyrer
   1.     En anerkendt CCP skal betale et årligt gebyr.
DA                                                14                                              DA
 ---pagebreak---    2. For CCP'er, der anerkendes af ESMA i henhold til artikel 25, stk. 2, i forordning
      (EU) nr. 648/2012 ("tier 1-CCP"), er det årlige gebyr for hver tier 1-CCP for et givet
      år (n) det samlede årlige gebyr ligeligt opdelt mellem alle tier 1-CCP'er, der er
      anerkendt pr. 31. december det foregående år (n-1).
      Med henblik på første afsnit er det samlede årlige gebyr for et givet år (n) overslaget
      over udgifter, der vedrører de opgaver, som ESMA skal udføre i forbindelse med alle
      anerkendte tier 1-CCP'er i henhold til forordning (EU) nr. 648/2012, og som indgår i
      ESMA's budget for det pågældende år.
   3. For CCP'er, der anerkendes af ESMA i henhold til artikel 25, stk. 2b, i forordning
      (EU) nr. 648/2012 ("tier 2-CCP"), er det årlige gebyr for et givet år (n) det samlede
      årlige gebyr opdelt mellem alle tier 2-CCP'er, der er anerkendt pr. 31. december det
      foregående år (n-1), og multipliceret med den gældende vægt fastsat i henhold til
      artikel 4 i denne forordning.
      Med henblik på første afsnit er det samlede årlige gebyr for et givet år (n) overslaget
      over udgifter, der vedrører de opgaver, som ESMA skal udføre i forbindelse med alle
      anerkendte tier 2-CCP'er i henhold til forordning (EU) nr. 648/2012, og som indgår i
      ESMA's budget for det pågældende år.
                                           Artikel 3
                            Årlige gebyrer i anerkendelsesåret
   1. For det år, hvor en tredjelands-CCP anerkendes af ESMA i henhold til artikel 25 i
      forordning (EU) nr. 648/2012, beregnes det årlige gebyr som følger:
      a)    anerkender ESMA en CCP som en tier 1-CCP, fastsættes det årlige gebyr som
            en andel af det grundlæggende anerkendelsesgebyr som fastsat i artikel 1, stk.
            1, i denne forordning, beregnet efter følgende forhold:
               𝑁𝑢𝑚𝑏𝑒𝑟 𝑜𝑓 𝑐𝑎𝑙𝑒𝑛𝑑𝑎𝑟 𝑑𝑎𝑦𝑠 𝑓𝑟𝑜𝑚 𝑡ℎ𝑒 𝑑𝑎𝑡𝑒 𝑜𝑓 𝑟𝑒𝑐𝑜𝑔𝑛𝑖𝑡𝑖𝑜𝑛 𝑢𝑛𝑡𝑖𝑙 31 𝐷𝑒𝑐𝑒𝑚𝑏𝑒𝑟
                                   𝑁𝑢𝑚𝑏𝑒𝑟 𝑜𝑓 𝑐𝑎𝑙𝑒𝑛𝑑𝑎𝑟 𝑑𝑎𝑦𝑠 𝑖𝑛 𝑦𝑒𝑎𝑟
      b)    anerkender ESMA en CCP som en tier 2-CCP, fastsættes det årlige gebyr som
            en andel af det supplerende anerkendelsesgebyr som fastsat i artikel 1, stk. 2, i
            denne forordning, beregnet efter følgende forhold:
                  𝑁𝑢𝑚𝑏𝑒𝑟𝑜𝑓𝑐𝑎𝑙𝑒𝑛𝑑𝑎𝑟𝑑𝑎𝑦𝑠𝑓𝑟𝑜𝑚𝑡ℎ𝑒𝑑𝑎𝑡𝑒𝑜𝑓𝑟𝑒𝑐𝑜𝑔𝑛𝑖𝑡𝑖𝑜𝑛𝑢𝑛𝑡𝑖𝑙 31 𝐷𝑒𝑐𝑒𝑚𝑏𝑒𝑟
                                    𝑁𝑢𝑚𝑏𝑒𝑟𝑜𝑓𝑐𝑎𝑙𝑒𝑛𝑑𝑎𝑟𝑑𝑎𝑦𝑠𝑖𝑛𝑦𝑒𝑎𝑟
   2. Hvis en CCP har betalt et foreløbigt årligt gebyr i overensstemmelse med artikel 9
      for det år, hvor den pågældende CCP anerkendes som en tier 1-CCP, opkræves det
      årlige gebyr beregnet i overensstemmelse med stk. 1, litra a), ikke.
   3. Hvis en CCP har betalt et foreløbigt årligt gebyr i overensstemmelse med artikel 9
      eller et årligt gebyr i overensstemmelse med artikel 2, stk. 2, for det år, hvor den
      pågældende CCP anerkendes som en tier 2-CCP, trækkes dette gebyr fra det gebyr,
      der skal betales i henhold til stk. 1, litra b).
DA                                              15                                            DA
 ---pagebreak---                                              Artikel 4
                             Tier 2-CCP'ers relevante omsætning
   1.  Den relevante omsætning for en tier 2-CCP er dens globale indtægter fra levering af
       clearingydelser          (medlemsgebyrer        og      clearinggebyrer,   fratrukket
       transaktionsomkostninger) i CCP'ens seneste regnskabsår.
       Tier 2-CCP'er indsender hvert år reviderede tal til ESMA, der bekræfter deres
       globale indtægter fra levering af clearingydelser som omhandlet i første afsnit. De
       reviderede tal indsendes til ESMA senest den 30. september hvert år. Dokumenterne
       med de reviderede tal fremsendes på et sprog, der er almindeligt udbredt i
       finanskredse.
       Hvis de i første afsnit omhandlede indtægter indberettes i en anden valuta end euro,
       omregner ESMA indtægterne til euro ved hjælp af den gennemsnitlige
       eurovekselkurs for den periode, hvor indtægterne blev registreret. Til det formål
       anvendes euroreferencekursen, der offentliggøres af Den Europæiske Centralbank.
   2.  På grundlag af den i henhold til stk. 1 fastsatte omsætning for et givet år (n) anses
       CCP'en for at tilhøre en af følgende grupper:
       a)    Gruppe 1: årlig omsætning under 600 mio. EUR
       b)    Gruppe 2: årlig omsætning på 600 mio. EUR eller derover.
       En tier 2-CCP i gruppe 1 tildeles en omsætningsvægt på 1.
       En tier 2-CCP i gruppe 2 tildeles en omsætningsvægt på 1,2.
   3.  Den samlede omsætningsvægt for alle anerkendte tier 2-CCP'er for et givet år (n) er
       summen af de i henhold til stk. 2 fastsatte omsætningsvægte for alle tier 2-CCP'er
       anerkendt af ESMA pr. 31. december det foregående år (n-1).
   4.  Med henblik på artikel 2, stk. 3, er en tier 2-CCP's gældende vægt for et givet år (n)
       dens omsætningsvægt fastsat i overensstemmelse med artikel 2 divideret med den
       samlede omsætningsvægt for alle anerkendte tier 2-CCP'er fastsat i
       overensstemmelse med stk. 3.
                                          KAPITEL II
                                 BETALINGSBETINGELSER
                                             Artikel 5
                                  Generelle betalingsbetingelser
   1.  Alle gebyrer betales i euro.
   2.  Ved forsinket betaling påløber der morarenter som fastsat i artikel 99 i forordning
       (EU, Euratom) 2018/10469.
   3.  Kommunikationen mellem ESMA og tredjelands-CCP'er foregår elektronisk.
   9
      EUT L 193 af 30.7.2018, s. 1.
DA                                              16                                            DA
 ---pagebreak---                                            Artikel 6
                            Betaling af anerkendelsesgebyrer
   1. Det grundlæggende anerkendelsesgebyr, jf. artikel 1, stk. 1, i denne forordning,
      betales på tidspunktet for CCP'ens indgivelse af en ansøgning om anerkendelse.
      Hvis Kommissionen ikke har vedtaget en gennemførelsesretsakt i henhold til artikel
      25, stk. 6, i forordning (EU) nr. 648/2012 for det tredjeland, hvor CCP'en er
      etableret, på tidspunktet for CCP'ens ansøgning om anerkendelse, betales det
      grundlæggende anerkendelsesgebyr uanset første afsnit senest på datoen for en sådan
      gennemførelsesretsakts ikrafttræden.
   2. Fristen for betaling af det supplerende anerkendelsesgebyr, jf. artikel 1, stk. 2, i
      denne forordning, angives i en debetnota, som ESMA fremsender til CCP'en, når
      ESMA har anmodet CCP'en om at forelægge supplerende oplysninger til brug for
      vurderingen af CCP'ens overholdelse af kravene i artikel 25, stk. 2b, i forordning
      (EU) nr. 648/2012. CCP'en indrømmes en betalingsfrist på mindst 30 kalenderdage
      fra datoen for ESMA's fremsendelse af debetnotaen til CCP'en.
   3. Anerkendelsesgebyrer refunderes ikke.
                                           Artikel 7
                                 Betaling af årlige gebyrer
   1. Det årlige gebyr, jf. artikel 2, for et givet år (n) betales senest den 31. marts i det år
      (n), det vedrører.
      ESMA fremsender debetnotaer til alle anerkendte tredjelands-CCP'er med angivelse
      af det årlige gebyr senest den 1. marts i det år (n), det vedrører.
   2. Det årlige gebyr i anerkendelsesåret, jf. artikel 3, og betalingsfristen for det årlige
      gebyr angives i en debetnota, som ESMA fremsender til CCP'en. CCP'en indrømmes
      en betalingsfrist på mindst 30 kalenderdage fra datoen for ESMA's fremsendelse af
      debetnotaen til CCP'en.
   3. Årlige gebyrer, der er betalt af en CCP, refunderes ikke.
                                        KAPITEL III
                 Overgangsbestemmelser og afsluttende bestemmelser
                                           Artikel 8
                     Allerede indgivne ansøgninger om anerkendelse
   1. Hvis en tredjelands-CCP har indgivet en ansøgning om anerkendelse senest den [PO,
      please insert the date of entry into force of this Regulation], og ESMA endnu ikke
      har vedtaget en afgørelse om at anerkende eller nægte at anerkende den pågældende
      CCP, skal CCP'en betale det anerkendelsesgebyr, der er omhandlet i artikel 1, stk. 1,
      senest den [PO: Please enter the date that is 30 calendar days from the entry into
      force of this Regulation].
DA                                            17                                                 DA
 ---pagebreak---    2.       Hvis ESMA har suspenderet behandlingen af en ansøgning om anerkendelse fra en
            tredjelands-CCP inden den [PO, please insert the date of entry into force of this
            Regulation], skal CCP'en, uanset stk. 1, betale det anerkendelsesgebyr, der er
            omhandlet i artikel 1, stk. 1, inden den betalingsfrist, der er angivet i debetnotaen
            fremsendt af ESMA til CCP'en efter meddelelsen om, at CCP'ens ansøgning ikke
            længere er suspenderet. CCP'en indrømmes en betalingsfrist på mindst 30
            kalenderdage fra datoen for ESMA's fremsendelse af debetnotaen til CCP'en.
                                                 Artikel 9
                       Foreløbigt årligt gebyr for allerede anerkendte CCP'er
   1.       En tredjelands-CCP, der er anerkendt af ESMA i overensstemmelse med artikel 25 i
            forordning (EU) nr. 648/2012 på tidspunktet for denne forordnings ikrafttræden, skal
            betale et foreløbigt årligt gebyr på 50 000 EUR for 2020 og i de efterfølgende år,
            indtil der er foretaget en revision af CCP'ens systemiske betydning i henhold til
            artikel 89, stk. 3c, i forordning (EU) nr. 648/2012, og CCP'en er blevet anerkendt i
            overensstemmelse med artikel 25, stk. 2 eller 2b, i nævnte forordning, eller en sådan
            anerkendelse er blevet nægtet.
   2.       Det foreløbige årlige gebyr for 2020 betales senest 30 kalenderdage efter denne
            forordnings ikrafttræden. Foreløbige årlige gebyrer for et nyt år (n) betales senest den
            31. marts i det år (n), de vedrører.
                                                Artikel 10
                                              Ikrafttræden
   Denne forordning træder i kraft dagen efter offentliggørelsen i Den Europæiske Unions
   Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 14.7.2020.
                                                  På Kommissionens vegne
                                                  Formand
                                                  Ursula VON DER LEYEN
DA                                                  18                                               DA